தாய் நிகுயேன் பல தொடக்கநிலைக் காடுகளைக் கொண்டுள்ளன. இக்காடுகள் சாத் தியேன் தேசியப் பூங்கா, யோக்தோங் தேசியப் பூங்கா, கோங்காகின் தேசியப் பூங்கா ஆகிய வியட்நாமின் தேசியப் பூங்காக்களில் பாதுகாக்கப்படுகின்றன. இவ்வட்டாரம் கடல்மட்ட்த்தில் இருந்து 500 முதல் 600 மீ உயரத்தில் அமைந்துள்ளது. இதன் பசால்ட் உவர்நிலம் காஃபி. தென்னை, கருமிளகு, வெண்மல்பரி தோட்டங்கள் வைத்துப் பயிரிட ஏற்றதாகும். இங்கு, முந்திரியும் தொய்வ மரங்களும் பயிரிடப்படுகின்றன. காஃபி தாய் நிகுயேனின் முதன்மை விளைபொருளாகும். காப்பித் தோட்ட விளைச்சல் தாக்லாக் மாகாணத்தில் செழிப்பாக நடைபெறுகிறது. இந்த மாகாணத் தலைநகராகிய புவோன்மா துவோத்தில் பல காப்பித் தொழிலகங்கள் அமைந்துள்ளன.இவற்றில் திரங் நிகுயேனின் தொழிலகங்களும் அடங்கும். உலகில் பாக்சைட்டு தாது கிடைக்கும் மூன்றாம் இடமாகத் தாய் நிகுயேன் அமைகிறது. சுற்றுச்சூழல் சிக்கல்களாலும் தொழிலாளர் தட்டுபாட்டாலும் பாக்சைட்டுக் கனிம சுரங்கத் திட்டத்துக்கு எதிர்ப்பும் முரண்பாடுகளும் நிலவுகின்றன.

வேளாண்மை
புவிப்பரப்பியல்
இனக்குழு மக்கள்
மரஞ்செடிகொடிகளும் விலங்குகளும்